ปิดฉากสวิง 2015 ธงชัย-กิรเดชรับ โบนัสเรซทูดูไบ 
ยูโรเปียน ทัวร์และแอลพีจีเอทัวร์ ปิดฉากจบฤดูการแข่งขันปี 2015 แล้ว โดยรอรี แมคอิลรอย มืออันดับ 3 ของโลกจากไอร์แลนด์เหนือ คว้าแชมป์ Race to Dubai ของยูโรเปียนทัวร์ ในขณะที่สองนักกอล์ฟไทย ธงชัย ใจดีรั้งอันดับ 10 และกิรเดช อภิบาลรัตน์ อยู่ในอันดับ 13 ส่วน Race to the CME Globe ของแอลพีจีเอทัวร์ ลิเดีย โค มือ 1 ของโลกจากนิวซีแลนด์ คว้าแชมป์ไปเป็นปีที่ 2 ติดต่อกัน,สองทัวร์กอล์ฟใหญ่ของโลก ปิดฤดูการแข่งขันปี 2015 กันไปเรียบร้อยแล้ว ทั้งยูโรเปียนทัวร์กับแอลพีจีเอทัวร์ โดยยูโรเปียนทัวร์ ซึ่งจบฤดูด้วย DP World Tour Championship ที่จูไมราห์ กอล์ฟเอสเตทส์ เมืองดูไบ สหรัฐอาหรับเอมิเรตส์ ด้วยชัยชนะของรอรี แมคอิลรอย มืออันดับ 3 ของโลก จากไอร์แลนด์เหนือ คว้าชัยไปด้วยสกอร์ 21 อันเดอร์ โดยมีแอนดี ซุลลิแวน จากอังกฤษ เป็นที่ 2 สกอร์ 20 อันเดอร์ และแบรนเดน เกรซ จากแอฟริกาใต้ เป็นที่ 3 สกอร์ 15 อันเดอร์ ส่วนสองนักกอล์ฟไทย กิรเดช อภิบาลรัตน์ จบในอันดับ 22 ร่วม สกอร์ 7 อันเดอร์ ได้เงินรางวัล 77,632 ยูโร (2.95 ล้านบาท) และธงชัย ใจดี อันดับ 31 ร่วม สกอร์ 6 อันเดอร์ ได้เงินรางวัล 63,785 ยูโร (2.4 ล้านบาท),หลังคว้าแชมป์รายการนี้แล้ว ทำให้คะแนนสะสมของรอรี แมคอิลรอย เป็นอันดับ 1 ได้แชมป์ เรซทูดูไบ ในปีนี้ไป เป็นการคว้าตำแหน่งมือ 1 ของยูโรเปียนทัวร์สองปีติดต่อกันและเป็นครั้งที่ 3 ของรอรี แมคอิลรอย หลังจากได้มา 2 ครั้งในปี 2012 และ 2014 ส่วนสองนักกอล์ฟไทยนั้น ธงชัย ใจดี ติดอยู่ในอันดับ 10 และกิรเดช อภิบาลรัตน์ อยู่ในอันดับ 13 ซึ่งนอกจากเงินรางวัลที่ได้จาก DP World Tour Championship นี้แล้ว ทั้งคู่ยังติดอยู่ใน 15 อันดับแรกของ เรซทูดูไบ ซึ่งยังได้เงินรางวัลจากโบนัสพูล โดยธงชัยได้รับ 172,500 เหรียญสหรัฐฯ (6.18 ล้านบาท) และกิรเดชได้รับ 132,000 เหรียญสหรัฐฯ (4.7 ล้านบาท),ในส่วนของแอลพีจีเอทัวร์ ซึ่งปิดฤดูด้วยรายการ CME Group Tour Championship ที่ริทซ์ คาร์ลตัน กอล์ฟรีสอร์ต เมืองเนเปิลส์ รัฐฟลอริดา สหรัฐฯ จบลงโดยคริสตี เคอร์ จากสหรัฐฯ คว้าแชมป์ไปด้วยสกอร์ 17 อันเดอร์ โดยมีจางฮานา จากเกาหลีใต้ และเกรินา พิลเลอร์ จากสหรัฐฯ ได้อันดับ 2 ร่วมด้วยสกอร์ 16 อันเดอร์ ส่วนนักกอล์ฟสาวไทย 3 คนในรายการนี้ เอรียา จุฑานุกาล อันดับ 30 ร่วม สกอร์ 4 อันเดอร์ พรอนงค์ เพชรล้ำ อันดับ 52 ร่วม สกอร์1โอเวอร์ และโมรียา จุฑานุกาล อันดับ 62 ร่วมสกอร์ 4โอเวอร์,แม้จะได้แค่อันดับ 7 ร่วมในรายการนี้ แต่ลิเดีย โค มือ 1 ของโลก จากนิวซีแลนด์ ก็ทำคะแนนสะสมเป็นอันดับ 1 คว้าแชมป์ Race to The CME Globe ของแอลพีจีเอทัวร์ พร้อมเงินรางวัล 1 ล้านบาท โดยมีปาร์คอินบีจากเกาหลีใต้ เป็นที่ 2 และเล็กซี ธอมป์สัน จากสหรัฐอเมริกา เป็นที่ 3 ส่วนนักกอล์ฟไทยนั้น เอรียา จุฑานุกาล อยู่ในอันดับ 34 พรอนงค์ เพชรล้ำ อันดับ 48 และโมรียา จุฑานุกาล อันดับ 70
ยูโรเปียนทัวร์และแอลพีจีเอทัวร์ ปิดฉากจบฤดูการแข่งขันปี 2015 แล้ว โดยรอรี แมคอิลรอย มืออันดับ 3 ของโลกจากไอร์แลนด์เหนือ คว้าแชมป์ Race to Dubai ของยูโรเปียนทัวร์ ในขณะที่สองนักกอล์ฟไทย ธงชัย ใจดีรั้งอันดับ 10
ยูโรเปียน ทัวร์,แอลพีจีเอทัวร์,ปี 2015,รอรี แมคอิลรอย,Race to Dubai,DP World Tour Championship,แอนดี ซุลลิแวน,กิรเดช อภิบาลรัตน์,ธงชัย ใจดี,กอล์ฟ,CME Group Tour Championship,คริสตี เคอร์,ลิเดีย โค,ข่าวกีฬา,ข่าว,ไทยรัฐออนไลน์